|  |  |
| --- | --- |
|  | Iktatószám:  |
|  | Ügyintéző: Beréné Kiss Andrea |
|  | Melléklet: 1 db Átadás-átvételi bizonylat minta 1 db Tárolás nyilatkozat minta 1 db megismerési nyilatkozat |
|  |  |

**a TEF**

**valamennyi főosztályvezetője, igazgatója és**

**projektvezetője**

**részére**

Székhelyén

**Tárgy:** bizonylati fegyelem javítása a tárgyi eszközök nyilvántartásának naprakész vezetése érdekében

**Tisztelt Főosztályvezető/Igazgató/Projektvezető Asszony/Úr!**

Tájékoztatom, hogy a Belügyminisztérium *„A társadalmi felzárkózási és esélyteremtési feladatok végrehajtásának ellenőrzése”* tárgyban lefolytatott ellenőrzési eljárás keretében több vidéki igazgatóságon mintavételi eljárással végrehajtott tételes leltárfelvétellel ellenőrizte az eszközök meglétét és az eszköznyilvántartás naprakész vezetését. Az ellenőrzés a leltárfelvétel során hiányosságokat tárt fel, és a BM/635-6/2021. iktatószámú ellenőrzési jelentésében megállapította, hogy Főigazgatóságunkon nem valósul meg a bizonylati eljárásrend betartása, melynek eredményeképpen a tárgyi eszközök nyilvántartásának vezetése nem naprakész.

A Gazdasági Főosztály megállapítása alapján a hiányosságok jellemzően abból adódnak, hogy a telephelyek, szervezeti egységek közötti eszközmozgásokról vagy nem készül dokumentáció, vagy azok nem kerülnek a Gazdasági Főosztály részére megküldésre.

A 2021. évi leltározási feladatok keretében a Gazdasági Főosztály részére megküldött leltározási dokumentumok áttekintése alapján is megállapítható, hogy a tárgyi eszközök mozgatásához kapcsolódó dokumentálás rendszertelen.

A TEF gazdasági főigazgató-helyettesének 2020. augusztus 3-án kiadmányozott 30050/143/537/2020. iktatószámú, a vagyongazdálkodással kapcsolatos feladatokról, leltárfelelősök kötelezettségeiről szóló ügyirata tartalmazta az eszközmozgások dokumentálására vonatkozó utasítást, valamint az erre alkalmazandó bizonylatot is.

Tekintettel arra, hogy az utasítás ellenére sem valósul meg a bizonylati fegyelem betartása, kérem, hogy szíveskedjen az irányítása alá tartozó munkatársak figyelmét felhívni, hogy valamennyi, a leltárkörzeteket, szervezeti egységet, személyeket érintő eszközmozgást kizárólag a jelen ügyiratom mellé csatolt Átadás-átvételi jegyzőkönyvvel, más szerv részére átadott eszközök esetében pedig a mellékelt Tárolási nyilatkozattal lehet elvégezni.

A bizonylat egy kitöltött és aláírt példányát megküldeni szükséges papír alapon a Gazdasági Főosztály részére, vagy elektronikus úton szkennelve a leltar@tef.gov.hu címre.

Tájékoztatom, hogy 2022. évben a vonalkódos leltárfelvétel során kigyűjtésre kerül a mozgatási bizonylat nélküli, leltárkörzetek közötti év közbeni eszközmozgás is, amely alapján megállapítható lesz

Kérem, hogy a fentiekre kiemelt figyelmet fordítani, valamint az ügyiratomban foglaltakat az érintett munkatársakkal megismertetni, ennek tényét a csatolt megismerési nyilatkozaton aláírásukkal igazolni, és az aláírt nyilatkozatokat legkésőbb 2021. december 15-ig a leltar@tef.gov.hu címre megküldeni szíveskedjen.

**Sztojka Attila**

Kapják: 1. Címzettek

 2. Irattár